อองรี แบร์เนต์

อองรี แบร์เนต์ (อังกฤษ: Henry Bernet; เกิด 25 มกราคม พ.ศ. 2550) เป็นนักเทนนิสอาชีพชาวสวิส เขามีอันดับโลกสูงสุดในประเภทชายเดี่ยวของ ATP อยู่ที่ อันดับ 479 ซึ่งทำได้เมื่อวันที่ 13 ตุลาคม ค.ศ. 2025 และอันดับโลกประเภทชายคู่สูงสุดที่ อันดับ 464 เมื่อวันที่ 28 ตุลาคม ค.ศ. 2024 เขาได้รับรางวัลชนะเลิศประเภทชายเดี่ยวเยาวชนในรายการออสเตรเลียนโอเพน 2025 และเคยมีอันดับโลกเยาวชนรวมสูงสุดเป็นอันดับ 1 ของสหพันธ์เทนนิสนานาชาติ เมื่อวันที่ 31 มีนาคม ค.ศ. 2025

 อาชีพนักเทนนิส 
ในเดือนสิงหาคม พ.ศ. 2566 (2023) แบร์เนต์ผ่านเข้ารอบการแข่งขันระดับอาชีพครั้งแรกในรายการ M25 Muttenz Open ซึ่งเขาเข้าถึงรอบที่สอง


ในเดือนกรกฎาคม พ.ศ. 2567 (2024) เขาประเดิมสนามในรายการ ATP Challenger Tour เป็นครั้งแรกด้วยไวลด์การ์ดในรอบเมนดรอว์ของรายการ Zug Open เขาเอาชนะ ฆวน ปาโบล บาร์ริยาส ในรอบที่สอง ทำให้เขากลายเป็นผู้เล่นคนแรกที่เกิดในปี ค.ศ. 2007 หรือหลังจากนั้นที่สามารถเข้าถึงรอบก่อนรองชนะเลิศของรายการแชลเลนเจอร์ได้สำเร็จ ต่อมาในปีเดียวกันนั้น เขาได้ประเดิมสนามในประเภทคู่ระดับ ATP Tour ด้วยการรับไวลด์การ์ดเข้าร่วมรอบเมนดรอว์รายการสวิสอินดอร์ส ที่เมืองบาเซิล ร่วมกับเพื่อนร่วมชาติ เจอโรม คิม โดยพวกเขาเอาชนะคู่ของ อเลฮานโดร ทาบิโลและ นิโกลัส ยาร์รี ในรอบแรกได้สำเร็จ ในประเภทเดี่ยว เขาเข้าถึงรอบที่สองของการแข่งขันรอบคัดเลือกด้วยไวลด์การ์ด หลังจากเอาชนะ ฟาบิโอ ฟอญญินี ได้ แต่ไปแพ้ให้กับ คิม ในรอบถัดมา

ในช่วงต้นปี พ.ศ. 2568 เขาได้ยุติความสัมพันธ์การเป็นโค้ชกับไค สเตนเทนบัค และจ้าง สเวน สวินเนน มาเป็นโค้ชคนใหม่ โดยมี เซเวริน ลูธี ทำหน้าที่เป็นที่ปรึกษา ต่อมาในปีเดียวกันนั้น เขามีอันดับโลกที่ 481 และได้ประเดิมสนามประเภทเดี่ยวระดับ ATP Tour อย่างเป็นทางการครั้งแรกด้วยไวลด์การ์ดในรอบเมนดรอว์ของรายการสวิสอินดอร์สที่บาเซิล แต่แพ้ในรอบแรกให้กับ ยาคุบ เมนชิค 

 รอบชิงชนะเลิศไอทีเอฟ เวิลด์ เทนนิส ทัวร์ 

 เดี่ยว: 2 ครั้ง (2 แชมป์) 
 คำอธิบาย ไอทีเอฟ เวิลด์ เทนนิส ทัวร์ (2–0)

 ผลการแข่งขันชนะ–แพ้ วันที่ รายการ ระดับ พื้นผิว คู่แข่งคะแนนชนะ1–0สิงหาคม ค.ศ. 2025M25 มุทเทินซ์, สวิตเซอร์แลนด์ไอทีเอฟ เวิลด์ เทนนิส ทัวร์คอร์ตดิน เจฟฟรี ฟอน เดอร์ ชูเลินบวร์ก7–5, 6–4ชนะ2–0กันยายน ค.ศ. 2025M25 โลซานน์, สวิตเซอร์แลนด์ไอทีเอฟ เวิลด์ เทนนิส ทัวร์คอร์ตดิน ลูคัส แกร์ช6–4, 6–4

 อ้างอิง 

หมวดหมู่:นักเทนนิสชาวสวิส
หมวดหมู่:บุคคลที่เกิดในปี พ.ศ. 2550
หมวดหมู่:ผู้ชนะเลิศรายการออสเตรเลียนโอเพน (ชายเดี่ยวเยาวชน)